ai4bharat/Pralekha huggingface dataset:
மனித வள மேம்பாட்டு அமைச்சகம்
இந்தியா மற்றும் ஆப்கானிஸ்தான் இடையேயான மனிதவள மேம்பாட்டு துறையின் புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் ஆப்கானிஸ்தான் இடையேயான மனிதவள மேம்பாட்டு துறையின் புரிந்துணர்வு உடன்படிக்கைக்கு தனது ஒப்புதலை வழங்கியது.
ஆப்கானிஸ்தான் கல்வி நிலையங்களை சேர்ந்த ஆசிரியர்கள் மற்றும் மாணவர்கள் ஸ்வயம் படிப்புகளுக்காக பதிவு செய்து பயன்படுத்திக் கொள்ள இந்த புரிந்துணர்வு உடன்படிக்கை வழிவகுக்கும். அவர்கள் ஆப்கானிஸ்தானில் உருவாக்கப்பட்ட படிப்புகளை, ஸ்வயம் இணையதளத்தில் பதிவற்றம் செய்யவும் இந்த உடன்படிக்கை வழிவகுக்கும். இந்திய அரசின், மனிதவள மேம்பாட்டு அமைச்சகம், ஆப்கானிஸ்தானை சேர்ந்த மாணவர்கள் மற்றும் ஆசிரியர்களுக்கு தேவையான பயிற்சியினை அளிக்கும்.
இந்த புரிந்துணர்வு உடன்படிக்கையின் மூலம், இந்திய அரசு, இதர முக்கிய தகவல் மற்றும் தொடர்பு தொழில்நுட்ப முயற்சிகளான, இந்திய தேசிய டிஜிட்டல் நூல் நிலையம் , மெய்நிகர் ஆய்வுக்கூடங்கள், பேச்சு பயிற்சிகள் போன்ற தொழில்நுட்பங்களை அணுகுதல் மற்றும் பகிர்வினை அளிக்கும். இந்திய மற்றும் ஆப்கானிஸ்தான் பல்கலைக்கழகங்கள் / நிறுவனங்கள் இடையே கூட்டு முதுநிலை பட்டப்படிப்பு திட்டங்களை ஏற்படுத்திடவும் முடிவு செய்யப்பட்டுள்ளது. பாடத்திட்ட மேம்பாடு மற்றும் ஆசிரியர்களின் திறன் வளர்த்தல் போன்ற துறைகளில் ஆப்கானிஸ்தானின் உயர்கல்வி அமைச்சக்கத்திற்கு மனிதவள மேம்பாட்டு அமைச்சகம் உதவும்.
இந்த புரிந்துணர்வு உடன்படிக்கையின் மூலம், இரு நாடுகளும் கல்வித் தகுதிகளை பரஸ்பரம் அங்கீகாரம் அளிக்கும் ஒப்பந்தத்தில் கையெழுத்திடவும் ஒப்புக் கொண்டுள்ளன. இது, இந்தியாவில் படியுங்கள் திட்டத்தின் கீழ் மேலும் பல வெளிநாட்டு மாணவர்கள் வருகை தர கவர்ந்திழுப்பதன் மூலமும், ஆப்கானிஸ்தான் நிறுவனங்களில் படிப்பதன் மூலமும் மாணவர்களின் இயக்கத்தை ஊக்குவிக்கும்.
இந்த புரிந்துணர்வு உடன்படிக்கையானது, இருநாடுகளுக்கிடையே கல்வித் துறையில் குறிப்பிடக்கத்தக்க மைல்கல்லாக விளங்கும்.
பின்னணி:
கல்வி உள்ளிட்ட பல்வேறு துறைகளிலும் இந்திய மற்றும் ஆப்கானிஸ்தான் இடையே வலுவான தூதரக உறவுகள் உள்ளது. இதனை மேலும் வலுசேர்க்கும் வகையில், மனிதவள மேம்பாட்டுத் துறையில் கூட்டுறவிற்கான புரிந்துணர்வு உடன்படிக்கையில் கையெழுத்திட இரு நாடுகளும் முடிவு செய்துள்ளன.
தகவல் மற்றும் தொடர்பு தொழில்நுட்பம் மூலமான தேசிய கல்வி இயக்கத்தின்  கீழ் பல்வேறு தொழில்நுட்பம் சார்ந்த கற்றல் முயற்சிகளை இந்திய அரசின் மனிதவள மேம்பாட்டு அமைச்கம் மேற்கொண்டுள்ளது. அத்தகைய மிகப் பெரிய முயற்சிகளில் ஒன்றான, இந்தியாவிற்கு சொந்தமான எம்.ஓ.ஓ.சி.களான , ஸ்வயம், நாட்டின் சிறந்த ஆசிரியர்கள் தயாரிக்கப்பட்ட பல்வேறு இணையதள வாயிலான படிப்புகளை அளிக்கிறது. இதுவரை, ஸ்வயம் மூலம் அளிக்கப்படும் 2000-க்கும் அதிகமான படிப்புகளில், 35 லட்சத்துக்கும் அதிகமான மாணவர்கள் சேர்ந்துள்ளனர். இதில் 9-ஆம் வகுப்பு முதல் முதுநிலை படிப்புகளும் மற்றும் வாழ்நாள் முழுவதும் கற்றலுக்கான படிப்புகளும் அடங்கும். ஸ்வயம் மூலம் மேற்கொள்ளும் படிப்பிற்கு மாணவர்கள், 20% கடன் வசதியை பெறலாம். மேலும், உயர்கல்வி ஆசிரியர்களுக்கான வருடாந்திர புத்தாக்க பயிற்சி அளிக்கவும் இந்த இணையதளம் பயன்படுகிறது.
பிரதமர் அலுவலகம்
கேதர்நாத் கோவிலில் பிரதமர் வழிபாடு; கட்டிட சீரமைப்பு திட்ட முன்னேற்றத்தை ஆய்வு செய்தார்.
தீபாவளி பண்டிகையை முன்னிட்டு, பிரதமர் திரு. நரேந்திர மோடி இன்று கேதர்நாத் சென்றார். அங்குள்ள வரலாற்று சிறப்புமிக்க கேதர்நாத் கோவிலில் அவர் வழிபட்டார். அவர் கோவில் வளாக முழுக்க சுற்றிவரும்போது அங்கு மேற்கொள்ளப்பட்டுவரும் கட்டட சீரமைப்பு பணிகளை அவர் பார்வையிட்டார். சீரமைப்புப் பணிகள் குறித்து மூத்த அலுவலர்கள் பிரதமரிடம் எடுத்துரைத்தனர். மேலும், கோவில் வளாகத்தில் இருந்த பல்வேறு மக்களிடம் பிரதமர் கலந்துரையாடினார்.
2013 ஆம் ஆண்டு ஏற்பட்ட கடுமையான வெள்ளம் மற்றும் நிலச்சரிவு காரணமாக மிகவும் பாதிக்கப்பட்ட இந்த இடத்தில், கேதர்நாத் கோவிலின் வளர்ச்சி மற்றும் மறுசீரமைப்பு பணிகளுக்கு மிகுந்த முக்கியத்துவம் தற்போது கொடுக்கப்பட்டுவருகிறது.
பிரதமர் அலுவலகம்
திறன் பயிற்சி மற்றும் கல்வி மூலம் இளைஞர் சக்தியைப் பயன்படுத்துதல் என்ற தலைப்பில் நடைபெற்ற நிதிநிலை அறிக்கைக்குப் பிறகான வலைதள கருத்தரங்கில் பிரதமர் ஆற்றிய உரையின் தமிழாக்கம்
நண்பர்களே,
இந்த அமிர்த காலத்தில் திறனும், கல்வியும் நாட்டின் இரண்டு மிக முக்கிய கருவிகள். வளர்ந்த இந்தியா என்ற தொலைநோக்குப் பார்வையுடன் நாட்டின் அமிர்த யாத்திரையை நமது இளைஞர்கள் வழி நடத்திச் செல்கின்றனர். எனவே அமிர்த காலத்தின் முதல் நிதிநிலை அறிக்கையில் இளைஞர்களுக்கும் அவர்களது எதிர்காலத்திற்கும் அதிக முக்கியத்துவம் அளிக்கப்பட்டுள்ளது. தேசிய கல்விக் கொள்கை, கற்றல் மற்றும் திறன் இரண்டிற்கும் சம அளவு முக்கியத்துவம் அளிக்கிறது.
நண்பர்களே,
புது விதமான வகுப்பறைகளை உருவாக்குவதில் புதிய தொழில்நுட்பங்களும் உதவி வருகின்றன. கொவிட் காலத்தில் இதை நாம் உணர்ந்துள்ளோம். அதனால் தான் அதுபோன்ற சாதனங்களில் அரசு தற்போது கவனம் செலுத்தி வருவதுடன் அதன் மூலம் 'எங்கிருந்தும் அறிவை அணுகுவது' என்பதை உறுதி செய்ய முடியும். இளைஞர்களுக்கு வகுப்பறைக்கு வெளியே அனுபவம் கிடைப்பதற்காக நேரடி நிறுவன அனுபவப் பயிற்சி மற்றும் தொழில் பயிற்சியில் மத்திய அரசு கவனம் செலுத்தி வருகிறது. தேசிய நேரடி நிறுவன அனுபவப் பயிற்சி தளத்தில் 75,000 பணி வழங்குவோர் பதிவு செய்துள்ளனர். இந்த தளத்தை அதிகம் பயன்படுத்துமாறு தொழில்துறையினர் மற்றும் கல்வி நிறுவனங்களை நான் கேட்டுக்கொள்கிறேன்.
நண்பர்களே,
தொழில் பயிற்சி, நமது இளைஞர்களை எதிர்காலத்திற்கு தயார்படுத்த உதவுவதாக நான் நம்புகிறேன். இந்தியாவில் இந்த பயிற்சியையும் நாம் ஊக்குவிக்கிறோம். சரியான திறன் கொண்ட பணியாளர்களை கண்டறிவதற்கு தொழில்துறையினருக்கு இது உதவியளிக்கும். எனவே தேசிய தொழில் பயிற்சி ஊக்குவிப்பு திட்டத்தின் கீழ் சுமார் 50 லட்சம் இளைஞர்களுக்கு ஊதியத்துடன் கூடிய வேலை அளிக்க இந்த ஆண்டு நிதிநிலை அறிக்கையில் வழிவகை செய்யப்பட்டுள்ளது.
இன்று இந்தியாவை உற்பத்தி முனையமாக உலகம் நோக்குகிறது. அதனால்தான் இந்தியாவில் முதலீடு செய்ய உலக நாடுகள் மிகுந்த ஆர்வம் கொண்டுள்ளன. இத்தகைய தருணத்தில் திறன் வாய்ந்த பணியாளர்கள் மிகவும் அவசியம். பிரதமரின் கௌசல் விகாஸ் திட்டம் 4.0, லட்சக்கணக்கான இளைஞர்களுக்கு வரும் ஆண்டுகளில் திறன் மற்றும் திறன் மேம்பாட்டு பயிற்சிகளை வழங்கும். இது தவிர செயற்கை நுண்ணறிவு, ரோபோடிக்ஸ், ட்ரோன் உள்ளிட்ட பல்வேறு துறைகளில் நான்காவது கட்ட தொழிற்புரட்சியின் கீழ் பணியாளர் திறன் மேம்படுத்தப்படுகிறது.
இந்தக் கருத்தரங்கில் ஆக்கபூர்வமான விவாதங்கள் மேற்கொள்ளப்பட்டு, நல்ல தீர்வுகளும், கருத்துகளும் முன்வைக்கப்படும் என்று நான் முழுமையாக நம்புகிறேன். உங்களுடன் இணைந்து பணியாற்ற அரசு தயாராக உள்ளது. உங்கள் அனைவருக்கும் நல்வாழ்த்துகள்.
நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பிரதமர் அலுவலகம்
குஜராத் தினத்தையோட்டி பிரதமர் குஜராத் மாநில மக்களுக்கு வாழ்த்து
குஜராத் மாநிலம் உருவான தினத்தையொட்டி பிரதமர் திரு நரேந்திர மோடி அம்மாநில மக்களுக்கு வாழ்த்துகளைத் தெரிவித்துள்ளார்.
“குஜராத் மக்களுக்கு பிறந்த நாள் வாழ்த்துகள் ! குஜராத் மக்கள் மனித நேயத்தில் சிறந்தவர்கள். பலதுறைகளில் உன்னதமான பங்களிப்பு செய்துள்ளனர். குஜராத் மாநிலம், எப்போதும் சாதனைகள் புரிந்து புதிய சிகரங்களை அடைகிறது….. ஜெய் ஜெய் கர்வி குஜராத்’ என்று பிரதமர் கூறியுள்ளார்.
பிரதமர் அலுவலகம்
மும்பை சத்ரபதி சிவாஜி மகாராஜ் முனையத்திலிருந்து இரண்டு வந்தே பாரத் ரயில்களைக் கொடியசைத்துத் துவக்கி வைக்கும் விழாவில் பிரதமர் ஆற்றிய உரையின் தமிழாக்கம்
ஒன்பதாவது மற்றும் பத்தாவது வந்தே பாரத் ரயில்களை நாட்டிற்கு அர்ப்பணிப்பதில் மட்டற்ற மகிழ்ச்சி அடைகிறேன்.
மகாராஷ்டிர முதல்வர் திரு ஏக்நாத் ஷிண்டே அவர்களே, துணை முதலமைச்சர் திரு தேவேந்திர ஃபட்னாவிஸ் அவர்களே, மத்திய அமைச்சர்களே, மகாராஷ்டிர மாநில அமைச்சர்களே, நாடாளுமன்ற, சட்டமன்ற உறுப்பினர்களே, இதர பிரமுகர்களே, சகோதர சகோதரிகளே!
இன்று, இந்திய ரயில்வே துறைக்கு, குறிப்பாக மும்பை மற்றும் மகாராஷ்டிராவின் நவீன இணைப்பிற்கு மிக முக்கிய தினம். முதல்முறையாக இரண்டு வந்தே பாரத் ரயில்கள் ஒரே சமயத்தில் கொடியசைத்துத் துவக்கி வைக்கப்பட்டுள்ளன. இந்த ரயில்கள் மும்பை, புனே போன்ற நாட்டின் பொருளாதார மையங்களை முக்கிய ஆன்மீக தலங்களுடன் இணைக்கும். வந்தே பாரத் ரயில், இன்றைய நவீன இந்தியாவின் மிகப்பெரிய தோற்றமாக உள்ளது. இன்று வரை 17 மாநிலங்களின் 108 மாவட்டங்கள் வந்தே பாரத் விரைவு ரயில்களின் வாயிலாக இணைக்கப்பட்டுள்ளன.
நண்பர்களே,
21-வது நூற்றாண்டில் இந்தியா, பொது போக்குவரத்து அமைப்புமுறையை விரைவாக மேம்படுத்த வேண்டும். இதன் காரணமாக இந்திய வரலாற்றில் முதன்முறையாக உள்கட்டமைப்பு மேம்பாட்டிற்காக ரூ. 10 லட்சம் கோடி ஒதுக்கீடு செய்யப்பட்டுள்ளது. இது கடந்த 9 ஆண்டுகளில் ஒதுக்கப்பட்ட தொகையை விட ஐந்து மடங்கு அதிகமாகும். இதில் ரயில்வே துறைக்கு கிடைத்துள்ள பங்கு ரூ. 2.5 லட்சம் கோடி. உள்கட்டமைப்பில் முதலீடு செய்யப்படும் ஒவ்வொரு ரூபாயும் புதிய வேலைவாய்ப்புகளை உருவாக்குகிறது.
சகோதர, சகோதரிகளே,
இந்த ஆண்டு நிதிநிலை அறிக்கை அனைத்து தரப்பினரையும் மகிழ்ச்சியில் ஆழ்த்தியுள்ளது. 2014-ஆம் ஆண்டிற்கு முன்பு வருடத்திற்கு ரூ. 2 லட்சத்திற்கு அதிகமாக வருமானம் பெறுவோருக்கு வரி விதிக்கப்பட்டது. பாஜக அரசு, முன்னதாக ரூ. 5 லட்சம் வரை வருமானம் பெறுவோருக்கு வரி விலக்கு அளித்தது. தற்போது இந்த ஆண்டு நிதிநிலை அறிக்கையில் இந்த தொகை ரூ. 7 லட்சமாக உயர்த்தப்பட்டுள்ளது. அனைவரின் வளர்ச்சிக்கும் அனைவரின் முயற்சி என்ற உணர்வை முன்வைக்கும் இந்த நிதிநிலை அறிக்கை ஒவ்வொரு குடும்பத்திற்கும் உத்வேகம் அளிக்கும் என்று நான் முழுமையாக நம்புகிறேன். வளர்ந்த இந்தியாவை கட்டமைக்க நம் அனைவரையும் இது ஊக்குவிக்கும். உங்கள் அனைவருக்கும் எனது நல்வாழ்த்துகள். நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பெண்கள் மற்றும் குழந்தை நலன் அமைச்சகம்
ஆதரவற்ற குழந்தைகளுக்கான திட்டம்: தமிழகத்தில் சாலையோரம் வசிக்கும் சிறார்கள் குறித்த தகவல்கள்
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி. ஸ்மிருதி இராணி கீழ்காணும் தகவல்களை வழங்கினார்.
பெற்றோரை இழந்த மற்றும் ஆதரவற்ற குழந்தைகள் உள்ளிட்ட கடினமான சூழ்நிலைகளில் உள்ள குழந்தைகளின் மறுவாழ்வுக்காக, மத்திய அரசின் 'குழந்தை பாதுகாப்பு சேவைகள் திட்டம்' - மிஷன் வாத்சல்யாவை பெண்கள் மற்றும் குழந்தைகள் மேம்பாட்டு அமைச்சகம் செயல்படுத்தி வருகிறது.
இத்திட்டத்தின் கீழ், மாநில அரசுகள்/யூனியன் பிரதேச அரசுகளுக்கு பல்வேறு சேவைகளை வழங்குவதற்காக நிதியுதவி, மானியம், ஆலோசனைகள், பயிற்சி உள்ளிட்டவை வழங்கப்படுகின்றன. திட்டத்தை அந்தந்த மாநிலங்கள்/யூனியன் பிரதேசங்கள்
செயல்படுத்துகின்றன.
பால் சுவராஜ் தளத்தில் 2022 ஜனவரி 11 அன்று உள்ள தரவுகளின்படி நாடு முழுவதும் 5401 குழந்தைகள் தங்களது குடும்பங்களுடன் சாலையோரங்களில் வசிக்கின்றனர், 4148 குழந்தைகள் பகலில் சாலையோரம் தங்கி இரவில் அருகிலுள்ள குடிசைப்பகுதிகளுக்கு அவர்களது குடும்பங்களுடன் திரும்புகின்றனர், 396 குழந்தைகள் ஆதரவின்றி சாலையோரங்களில் தனியாக வசிக்கின்றனர். இவர்களின் மொத்த எண்ணிக்கை 9945 ஆகும்.
பால் சுவராஜ் தளத்தில் 2022 ஜனவரி 11 படி உள்ள தரவுகளின் படி தமிழ்நாட்டில் 134 குழந்தைகள் தங்களது குடும்பங்களுடன் சாலையோரங்களில் வசிக்கின்றனர், 43 குழந்தைகள் பகலில் சாலையோரம் தங்கி இரவில் அருகிலுள்ள குடிசைப்பகுதிகளுக்கு அவர்களது குடும்பங்களுடன் திரும்புகின்றனர், 14 குழந்தைகள் ஆதரவின்றி சாலையோரங்களில் தனியாக வசிக்கின்றனர். இவர்களின் மொத்த எண்ணிக்கை 191 ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796832
இளைஞர் நலன் மற்றும் விளையாட்டு அமைச்சகம்
ஃபிபா தலைமைச் செயல் அதிகாரி யூரி டிஜார்கஃப்-ஐ மத்திய அமைச்சர் திரு அனுராக் சிங் தாகூர் சந்தித்தார்
ஃபிபா தலைமைச் செயல் அதிகாரி யூரி டிஜார்கஃப்-ஐ மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாகூர் புதுதில்லியில் சந்தித்தார். இந்த சந்திப்பின் போது கால்பந்து விளையாட்டை எவ்வாறு ஊக்குவிப்பது கால்பந்து போட்டிகளை அதிக அளவில் நடத்தி விரிவுப்படுத்துவது குறித்து அவர்கள் ஆலோசித்தனர். டோக்கியோ ஒலிம்பிக் போட்டியில்சமீபத்திய வெற்றியைத் தொடர்ந்து இந்தியாவில் விளையாட்டு மீதான ஆர்வம் அதிகரித்து வருவதாக திரு அனுராக் சிங் தாகூர் தெரிவித்தார். விளையாட்டுக் கலாச்சாரத்தை உருவாக்கும் , பிரதமர் நரேந்திர மோடியின் தொலைநோக்கும் சமீப காலமாக புதிய உந்துதலைப் பெற்றுள்ளது எனவும் திரு அனுராக் சிங் தாகூர் தெரிவித்தார்.
தனது கால்பந்தாட்ட நுணுக்கங்களையும், அமைச்சர் திரு அனுராக் சிங் தாகூருக்கு, திரு யூரி வெளிக்காட்டினார். அதே போல் அமைச்சர் திரு அனுராக் சிங் தாகூரும் தனது கால்பந்து திறனை வெளிப்படுத்தினார்.
ரெயில்வே அமைச்சகம்
தில்லியில் உள்ள கிஷன்கஞ்சில் உலகத் தரம் வாய்ந்த மல்யுத்த அகாடமியை ரூ.30.76 கோடியில் ரயில்வே அமைக்கிறது
விளையாட்டு வீரர்களுக்கு சிறந்த வசதிகளை வழங்க வேண்டும் என்ற பிரதமரின் தொலைநோக்குப் பார்வைக்கு ஏற்ப, இந்திய ரயில்வே மல்யுத்த வீரர்களுக்கு அதிநவீன மல்யுத்த அகாடமியை விரைவில் வழங்க ரயில்வே அமைச்சர் உறுதியளித்துள்ளார்.
உலகத்தரம் வாய்ந்த மல்யுத்த அகாடமியை ரயில்வேயில் வழங்குவதற்கான உறுதிப்பாட்டை நிறைவேற்றும் வகையில், தில்லி கிஷன்கஞ்சில் சுமார் ரூ. 30.76 கோடி மதிப்பில் இந்தப் பயிற்சி மையத்தை அமைப்பதற்கு ஒப்புதல் அளிக்கப்பட்டுள்ளது.
நாட்டிலேயே மிகப்பெரியதாக நவீன வசதிகளுடன் இந்த மல்யுத்தப் பயிற்சி மையம் இருக்கும். வரும் காலங்களில் பல வளரும் மல்யுத்த வீரர்கள் சாம்பியன் ஆவதற்கு இந்த அகாடமி வாய்ப்பளிக்கும்.
இந்தியாவில் மல்யுத்தத்தை ஊக்குவிப்பதில் இந்திய ரயில்வே முக்கியப் பங்காற்றியுள்ளது. பெரும்பாலான பிரபல மல்யுத்த வீரர்கள் ரயில்வேயைச் சேர்ந்தவர்கள் ஆவர். ஒலிம்பிக்கில் மல்யுத்தத்தில் இந்தியா வென்ற பதக்கங்களில் பெரும்பாலானவை இந்திய ரயில்வேயில் இருந்துதான் { திரு சுஷில் , திருமதி சாக்ஷி மாலிக் , திரு எஸ் ரவிக்குமார் மற்றும் திரு பஜ்ரங் } என்பது குறிப்பிடத்தக்கது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1797667
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 196.32 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 79,313 கொவிட் சிகிச்சை பெறுபவர்கள் எண்ணிக்கை 0.18 சதவிதமாக உள்ளது.
குணமடைந்தோர் விகிதம் தற்போது 98.61 சதவீதம்
கடந்த 24 மணி நேரத்தில் 7,293 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,27,15,193 என அதிகரித்துள்ளது.
கடந்த 24 மணி நேரத்தில் 9,923 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.55 சதவீதம் ஆகும்
வாராந்திர பாதிப்பு விகிதம் 2.67 சதவீதம் ஆகும்
இதுவரை மொத்தம் 85.85 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,88,641 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835720
பிரதமர் அலுவலகம்
போதிய அளவு விநியோகத்தை உறுதி செய்ய மருத்துவ ஆக்ஸிஜன் நிலவரம் குறித்து பிரதமர் ஆய்வு
நாட்டில் போதிய அளவு மருத்துவ ஆக்ஸிஜன் கிடைப்பதை உறுதி செய்ய, பிரதமர் திரு நரேந்திர மோடி நேற்று விரிவான ஆய்வு மேற்கொண்டார்.
சுகாதாரம், தொழில் வளர்ச்சி மற்றும் உள்நாட்டு வர்த்தகம், எஃகு, சாலை போக்குவரத்து போன்ற அமைச்சகங்கள் அளித்த தகவல்கள் பிரதமருடன் பகிர்ந்து கொள்ளப்பட்டன. இந்த விஷயத்தில் அனைத்து மத்திய அமைச்சகங்கள், மாநில அரசுகளுடன் ஒன்றிணைந்து செயல்படுவது முக்கியம் என பிரதமர் வலியுறுத்தினார்.
மருத்துவ ஆக்ஸிஜன் விநியோகத்தின் தற்போதைய நிலவரம், கொவிட் பாதிப்பு அதிகம் உள்ள 12 மாநிலங்களில்  அடுத்த 15 நாட்களுக்கு மருத்துவ ஆக்ஸிஜனின் தேவை குறித்து பிரதமர் மோடி விரிவாக ஆலோசித்தார்.
இந்த மாநிலங்களில் மாவட்ட வாரியான நிலவரம் குறித்து, பிரதமரிடம் விவரிக்கப்பட்டது.
மத்திய, மாநில அரசுகள் தொடர்ந்து தொடர்பில் இருப்பதாகவும், ஏப்ரல் 20, 25 மற்றும் 30ம் தேதி வரை தேவைப்படும் ஆக்ஸிஜன் அளவு குறித்த தகவல்கள் பகிர்ந்து கொள்ளப் பட்டது குறித்தும் பிரதமரிடம் தெரிவிக்கப்பட்டது.
இதன்படி, முறையே 4,880 மெட்ரிக் டன், 5,619 மெட்ரிக் டன், 6,593 மெட்ரிக் டன் ஆக்ஸிஜன்கள், 12 மாநிலங்களுக்கும் ஒதுக்கீடு செய்யப்பட்டுள்ளன.
அதிகரித்து வரும் மருத்துவ ஆக்ஸிஜன் தேவையை நிறைவேற்ற, நாட்டில் உள்ள ஆக்ஸிஜன் உற்பத்தித் திறன் குறித்தும் பிரதமரிடம் விளக்கப்பட்டது. ஒவ்வொரு ஆலையின் திறனுக்கேற்ப ஆக்ஸிஜன் உற்பத்தியை அதிகரிக்கும்படி பிரதமர் ஆலோசனை வழங்கினார்.
எஃகு ஆலைகளில் உள்ள கூடுதல் ஆக்ஸிஜன் இருப்புகளை, மருத்துவ பயன்பாட்டுக்கு வழங்குவது குறித்தும் இந்த கூட்டத்தில் ஆலோசிக்கப்பட்டது.
நாடு முழுவதும் ஆக்ஸிஜன் டேங்கர்களின் தடையற்ற போக்குவரத்தை உறுதி செய்யும்படி அதிகாரிகளிடம் பிரதமர் வலியுறுத்தினார். மாநிலங்களுக்கு இடையே எளிதான போக்குவரத்தை மேற்கொள்ள அனைத்து ஆக்ஸிஜன் டேங்கர் லாரிகளுக்கும் , அனுமதிக்கு பதிவு செய்வதில் இருந்து மத்திய அரசு விலக்கு அளித்துள்ளது.
தேவைக்கேற்ப ஆக்ஸிஜனை விநியோகிக்க, மாற்று ஓட்டுநர்களுடன் டேங்கர் லாரிகளை 24 மணி நேரமும் இயக்குவதை உறுதி செய்யும்படி மாநிலங்கள் மற்றும் போக்குவரத்து உரிமையாளர்கள் கேட்டுக்கொள்ளப்பட்டுள்ளதாக பிரதமரிடம் தெரிவிக்கப்பட்டது.
ஆக்ஸிஜன் சிலிண்டர் நிரப்பும் ஆலைகளும், போதிய பாதுகாப்புடன் 24 மணி நேரமும் இயங்க அனுமதிக்கப்படும். தொழிற்சாலை சிலிண்டர்களையும், சுத்திகரிப்பு செய்து மருத்துவ ஆக்ஸிஜனுக்கு பயன்படுத்தி கொள்ள அரசு அனுமதிக்கிறது. ஆக்ஸிஜன் டேங்கர்களின் பற்றாக்குறையை சமாளிக்க, நைட்ரஜன் மற்றும் அர்கான் டேங்கர்களையும், ஆக்ஸிஜன் டேங்கர்களாக மாற்ற அனுமதிக்கப்படும்.
மருத்துவ ஆக்ஸிஜனை இறக்குமதி செய்வதற்கு மேற்கொண்டுள்ள முயற்சிகள் பற்றியும் பிரதமரிடம் அதிகாரிகள் விளக்கினார்கள்.
-------
(
உள்துறை அமைச்சகம்
2024-ம் ஆண்டுக்கான பத்ம விருதுகளுக்கு செப்டம்பர் 15, 2023-ம் தேதி வரை பரிந்துரைக்கலாம்
2024-ம் ஆண்டு குடியரசு தினத்தன்று அறிவிக்கப்படும் பத்ம விருதுகளுக்கான இணையவழி பரிந்துரைகள் 2024-ம் ஆண்டு மே 1-ம் தேதி முதல் தொடங்கியுள்ளன. பத்ம விருதுகளுக்கு பரிந்துரைப்பதற்கான கடைசி தேதி 2023 செப்டம்பர் 15-ம் தேதியாகும். பத்ம விருதுகளுக்கான பரிந்துரைகளை ராஷ்ட்ரிய புரஸ்கார் தளத்தில்  அளிக்கலாம்.
பத்ம விருதுகள், அதாவது பத்ம விபூஷன், பத்ம பூஷன் மற்றும் பத்மஸ்ரீ ஆகியவை நாட்டின் உயர்ந்த விருதுகளில் ஒன்றாகும். 1954-ம் ஆண்டு தொடங்கப்பட்ட இந்த விருதுகள் ஒவ்வொரு ஆண்டும் குடியரசு தினத்தன்று அறிவிக்கப்படுகின்றன. கலை, இலக்கியம் மற்றும் கல்வி, விளையாட்டு, மருத்துவம், சமூகப் பணி, அறிவியல் மற்றும் பொறியியல், பொது விவகாரங்கள் போன்ற அனைத்துத் துறைகளிலும் சிறந்த மற்றும் விதிவிலக்கான சாதனைகள் / சேவைகளுக்காக வழங்கப்படும் இந்த விருது 'வித்தியாசமான பணியை' அங்கீகரிக்கிறது. பத்ம விருதுகளுக்கான பரிந்துரைகள் அந்த இணையதளத்தில் உள்ள அனைத்து விவரங்களையும் கொண்டிருக்க வேண்டும்.
-----
AD/CR/KPG
(Visitor Counter : 292
பாதுகாப்பு அமைச்சகம்
அந்தமான் மற்றும் நிகோபார் ராணுவ கட்டுப்பாட்டு மையத்தின் 16வது தலைமை கமாண்டராக லெப்டினன்ட் ஜெனரல் அஜய் சிங் பொறுப்பேற்பு
அந்தமான் மற்றும் நிகோபார் ராணுவ கட்டுப்பாட்டு மையத்தின் 16வது தலைமை கமாண்டராக லெப்டினன்ட் ஜெனரல் அஜய் சிங் இன்று  பொறுப்பேற்றார்.
போர்ட் பிளேரில் உள்ள அந்தமான் மற்றும் நிகோபார் கட்டுப்பாட்டு மையம் முப்படைகளுக்கான ஒரு மையம் என்பது குறிப்பிடத்தக்கது. இங்கு தலைமை கமாண்டராகப் பொறுப்பேற்றுள்ள லெப்டினன்ட் ஜெனரல் அஜய் சிங் ஐந்தாம் தலைமுறை ராணுவ அதிகாரி. இவரது குடும்பத்தினர் 1858ம் ஆண்டு செப்டம்பர் 13ம் தேதி முதல் ராணுவத்தில் தொடர்ந்து பணியாற்றி வருகின்றனர். சனாவரில் உள்ள லாரன்ஸ் பள்ளி, தேசிய பாதுகாப்பு அகாடமி மற்றும் இந்திய ராணுவ அகாடமியில் பயிற்சி பெற்ற லெப்டினன்ட் ஜெனரல் அஜய் சிங் கடந்த 1983ம் ஆண்டு கவசவாகன படைப்பிரிவில் சேர்ந்தார். இந்தப் படைப் பிரிவை மறைந்த இவரது தந்தை உருவாக்கினார்.
இந்திய ராணுவத்தின் ஆறு கட்டுப்பாட்டு மையங்களிலும், பயிற்சி மையங்களிலும் இவர் பல பொறுப்புகளில் பணியாற்றியுள்ளார். கவசவாகன படைப்பிரிவில், டாங்க் பயிற்சியாளராகவும். இவர் இருந்தார். ராணுவ தலைமையகத்திலும் முக்கிய பொறுப்புகளில் இருந்துள்ளார். அங்கோலாவில் ஐ.நா.வின் ஒருங்கிணைந்த பாதுகாப்பு படைப்பிரிவில், ராணுவ பார்வையாளராகவும் இவர் பணியாற்றியுள்ளார்.
காஷ்மீர் மற்றும் வடகிழக்குப் பகுதிகளில் தீவிரவாத ஒழிப்பு நடவடிக்கைகளிலும் இவர் ஈடுபட்டுள்ளார். இவர் 16 ஆண்டு அனுபவத்துடன் மேஜர் அதிகாரியாக இருந்தபோது, சியாச்சின் மலைப் பகுதியில் தானாக முன்வந்து பணியாற்றினார். மராத்தா பட்டாலியனில் இவர் பணியாற்றிய போது, கார்கில் பகுதியில் ஆபரேஷன் விஜய் நடவடிக்கையிலும், சியாச்சின் பனிமலைப் பகுதியில் மேகதூத் ஆபரேஷனிலும் இவர் ரைபிள் படைப்பிரிவுக்கு தலைமை தாங்கினார். வீரதீர செயலக்காக இவர் ராணுவ தளபதியின் பாராட்டுக்களையும் பெற்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723352
பிரதமர் அலுவலகம்
பார்சி புத்தாண்டை முன்னிட்டு நாட்டு மக்களுக்கு பிரதமர் வாழ்த்து
பார்சி புத்தாண்டை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
ட்விட்டர் பதிவில் அவர் கூறியதாவது:
“பார்சி புத்தாண்டு வாழ்த்துகள். வரும் ஆண்டு மகிழ்ச்சி, வளம், நல்ல ஆரோக்கியம் நிறைந்ததாக இருக்கட்டும். இனிய புத்தாண்டு நல்வாழ்த்துகள்!”
பாதுகாப்பு அமைச்சகம்
கடற்படை விருதுகள் வழங்கும் விழா கொச்சியில் நாளை நடக்கிறது
கடற்படையில் வீர தீர செயல் புரிந்தவர்கள், தலைமை பண்புகள், சாதனை படைத்தவர்கள் ஆகியோரை கவுரவிக்கும் வகையில் கடற்படை விருதுகள் வழங்கும் விழா கொச்சியில் மே 4 ஆம் தேதி  நடக்கிறது. குடியரசு தலைவர் சார்பாக கடற்படை தளபதி அட்மிரல் ஆர். ஹரி குமார் கலந்து கொண்டு விருதுகளை வழங்க உள்ளார்.
வீரதீர செயல்கள் பிரிவில் 06 பதக்கங்களும், சிறப்பாக கடமையாற்றுதல் பிரிவில் 08 பதக்கங்களும், 17 விசிஷ்ட் சேவா பதக்கம் என மொத்தம் 31 பதக்கங்கள் வழங்கப்பட உள்ளன. மேலும், உயிர் காப்பாளன் விருது, லெப்டினன்ட் வி.கே. ஜெயின் நினைவு தங்க பதக்கம், கேப்டன் ரவி தீர் நினைவு தங்க பதக்கம், கடற்படை தளபதி கேடயம் ஆகியவையும் வழங்கப்பட உள்ளன.
இந்த விழாவில் கடற்படை மூத்த அதிகாரிகள், விருது பெறுபவர்களின் குடும்பத்தினர்கள் கலந்து கொள்வார்கள்.
உள்துறை அமைச்சகம்
தேசிய பேரிடர் மேலாண்மை ஆணையம் உருவாக்கியுள்ள புலம் பெயர்ந்த தொழிலாளர் குறித்த தேசிய தகவல் அமைப்பு புலம் பெயர்ந்த தொழிலாளர்கள் மாநிலங்களிடையே எளிதாக சென்று வருவதற்கு உதவி செய்திடும்
பேருந்துகளின் மூலமும் தொழிலாளர்களுக்கான சிறப்பு ரயில்களின் மூலமும் தங்களின் சொந்த ஊர்களுக்கு பயணம் செய்ய உதவும் வகையில் புலம் பெயர்ந்த தொழிலாளர்களுக்கு இந்திய அரசு அனுமதி வழங்கியுள்ளது.
இந்தப் புலம் பெயர்ந்த தொழிலாளர்களின் நகர்வு குறித்த தகவல்களைப் பதிவு செய்யவும், மாநிலங்களில் சிக்கித் தவித்து வரும் அவர்கள் எளிதாக இடம் பெயரவும் உதவும் வகையில் தேசிய பேரிடர் மேலாண்மை ஆணையம் புலம்பெயர் தொழிலாளர் குறித்த தேசிய இணைய வழி பதிவேட்டை உருவாக்கியுள்ளது.
இந்த இணைய தளம் புலம் பெயர்ந்த தொழிலாளர்கள் குறித்த தகவல்களை மைய அளவில் சேகரிக்கும் என்பதோடு அவர்கள் தங்களது சொந்த ஊர்களுக்கு எளிதாக செல்வதற்கு உதவிடும் வகையில் மாநிலங்களுக்கு இடையிலான தகவல் பரிமாற்றம் மற்றும் ஒத்துழைப்பு ஆகியவற்றுக்கும் வழிவகுக்கும். கொரோனா தொடர்பான ஒட்டுமொத்த பிரதிபலிப்பு பணிகளுக்கு உதவி செய்வது, அவர்களின் தொடர்புகள் பற்றிய விவரங்களை சேகரிப்பது போன்ற கூடுதலான வசதிகளைக் கொண்டதாகவும் இந்த இணைய தளம் அமைந்துள்ளது.
இவ்வாறு புலம் பெயரும் தொழிலாளர்கள் குறித்த பெயர், வயது, கைபேசி எண், பயணம் செய்யத் தொடங்கிய மாவட்டம், சென்று சேரவுள்ள மாவட்டம், பயணம் செய்த தேதி போன்ற முக்கிய தகவல்கள் தரமுறைப்படுத்தப்பட்டுள்ளன. ஏற்கனவே மாநிலங்கள் இது போன்ற தகவல்களை சேகரித்து வருகின்றன என்பதும் குறிப்பிடத்தக்கது.
எங்கிருந்து எத்தனை பேர் இவ்வாறு வெளியே செல்கின்றனர்? எவ்வளவு பேர் தீர்மானித்த மாநிலங்களை சென்று அடைந்துள்ளனர்? ஆகிய விவரங்களை இதன் மூலம் மாநிலங்களால் காட்சிப்படுத்திக் கொள்ள முடியும். அவர்களின் கைபேசி எண்களின் மூலம் அவர்களது தொடர்புகளை கண்டறியவும், கொரோனா காலத்தில் அவர்களின் நகர்வுகளைக் கண்காணிக்கவும் முடியும்.
மாநிலங்களுக்கு அதிகாரபூர்வ தகவல் தெரிவிக்க தொடர்பு கொள்ளவும்.
குடியரசுத் தலைவர் செயலகம்
கிரேட்டர் நொய்டாவில் முதலாவது உத்தரப்பிரதேச சர்வதேச வர்த்தகக் கண்காட்சியை குடியரசுத்தலைவர் தொடங்கி வைத்தார்
கிரேட்டர் நொய்டாவில் இன்று  முதலாவது உத்தரப்பிரதேச சர்வதேச வர்த்தகக் கண்காட்சியை குடியரசுத் தலைவர் திருமதி திரௌபதி முர்மு தொடங்கி வைத்தார்.
இந்த நிகழ்ச்சியில் பேசிய குடியரசுத்தலைவர், உத்தரப்பிரதேசத்தின் தயாரிப்புகளை இந்தியாவின் பிற பகுதிகள் மற்றும் வெளிநாடுகளின் சந்தைகளுக்கு கொண்டு செல்வதற்கான நடவடிக்கை இது என்று கூறினார். 2000-க்கும் மேற்பட்ட உற்பத்தியாளர்கள் இந்த கண்காட்சியில் தங்கள் தயாரிப்புகளை காட்சிப்படுத்துவதையும், 66 நாடுகளைச் சேர்ந்த 400-க்கும் மேற்பட்ட வர்த்தகத் தொழில் துறையினர் இதில் பங்கேற்பதையும் கண்டு மகிழ்ச்சியடைவதாக குடியரசுத்தலைவர் தெரிவித்தார். உத்தரப்பிரதேசத்தின் உற்பத்தியாளர்கள் மற்றும் தொழில்முனைவோர் தேசிய மற்றும் சர்வதேச சந்தைகளில் தங்கள் திறன்களை நிறுவ இது ஒரு சக்திவாய்ந்த நிகழ்வாக அமையும் என்று அவர் நம்பிக்கை தெரிவித்தார்.
இந்த வர்த்தகக் கண்காட்சியில் 'ஒரு மாவட்டம் ஒரு தயாரிப்பு' திட்டத்தின் ஒரு பகுதியாக பல்வேறு தயாரிப்புகளை காட்சிப்படுத்துவது பாராட்டுக்குரியது என்று குடியரசுத்தலைவர் கூறினார். கைவினைப் பொருட்கள் சார்ந்த பொருட்களுடன், மாநிலத்தின் இளம் தொழில்முனைவோர், குறிப்பாக பெண் தொழில்முனைவோர் தங்கள் தயாரிப்புகளைக் காட்சிப்படுத்துவது மகிழ்ச்சியளிப்பதாக அவர் குறிப்பிட்டாடர். தொழில் முனைவோர் மற்றும் தொழிலாளர் சக்தியில் பெண்களின் பங்களிப்பை அதிகரிக்க வேண்டியதன் அவசியத்தை அவர் வலியுறுத்தினார்.
சமீபத்திய ஆண்டுகளில், பொருளாதார வளர்ச்சி மற்றும் முதலீட்டை அதிகரிக்க உத்தரபிரதேச அரசு பல நடவடிக்கைகளை எடுத்துள்ளது என்று குடியரசுத்தலைவர் குறிப்பிட்டார். முதலீட்டு நடைமுறைகளை எளிமைப்படுத்துதல், வணிகம் செய்வதை எளிதாக்குதல் மற்றும் உள்கட்டமைப்பு மேம்பாட்டில் கவனம் செலுத்துதல் ஆகியவற்றால் உத்தரப்பிரதேசம் இப்போது நாட்டில் வேகமாக வளர்ந்து வரும் மாநிலங்களில் ஒன்றாக உள்ளது என்று அவர் கூறினார்.
96 லட்சத்துக்கும் அதிகமான குறு, சிறு மற்றும் நடுத்தர நிறுவனங்களைக் கொண்ட உத்தரப்பிரதேசம் இந்தப்பிரிவில் முதலிடத்தில் உள்ளது என்று குடியரசுத்தலைவர் குறிப்பிட்டார். கடல் பகுதி இல்லாமல் முற்றிலும் நிலத்தால் சூழப்பட்ட மாநிலமாக இருந்தபோதிலும், உத்தரப்பிரதேசத்திலிருந்து ஏற்றுமதி தொடர்ந்து அதிகரித்து வருவதாக அவர் மேலும் குறிப்பிட்டார். 2017-18 ஆம் ஆண்டில் சுமார் ரூ.88,000 கோடியாக இருந்த மாநிலத்தின் ஏற்றுமதி 2022-23 ஆம் ஆண்டில் சுமார் ரூ.1,75,000 கோடியாக உயர்ந்துள்ளது என்று அவர் தெரிவித்தார். ஜி 20 புது தில்லி பிரகடனத்தில் குறு, சிறு மற்றும் நடுத்தர நிறுவனங்களை சர்வதேச அளவில் ஒருங்கிணைப்பதும் ஒரு அம்சம் என்று அவர் கூறினார். இந்த சர்வதேச வர்த்தகக் கண்காட்சி, ஜி 20 இலக்குகளுக்கு ஏற்ப நமது தேசிய மற்றும் சர்வதேச செயல்திட்ட முன்னுரிமைகளை மேம்படுத்தும் என்று குடியரசுத்தலைவர் திருமதி திரௌபதி முர்மு தெரிவித்தார்.